(1846) ’ Doe loeden si ter selver stede Morante op siin paert Ende voerdene ten castele waert .Nu riidt Echites ende Brodas Ter borch die Brodas broeder was ; Het was avont eer siere quamen ; Doe die van der borch vernamen Dat Morant haer here was doet , Dreven si om bliscep groet Ende som levende met rouwen ; Maer die riddren entie vrouwen Die daer swaer ghevangen saten , Dreven bliscep utermaten Ende vielen ten voeten Echites alle , Die blide was van den gevalle .Brodas seide : ‘ ghi heren Ende ghi vrouwen , eer gi keren Moti varen met mi Waer ons ghebiet die ridder vri .